Richard Laurence Millington Synge

Richard Laurence Millington Synge (* 28. október 1914, Liverpool, Spojené kráľovstvo – † 18. august 1994, Norwich) bol britský biochemik.

V roku 1952 získal spolu s Archerom Martinom Nobelovu cenu za chémiu za „vynález časticovej chromatografie“.

Vyštudoval Winchester College a Trinity College na University of Cambridge. Keď pracoval v Leeds s Archerom Martinom, vyvinuli spolu časticovú chromatografiu. Medzi rokmi 1942 a 1948 sa zaoberal peptidmi zo skupiny gramicidínov čo potom využil Frederick Sanger k odhaleniu štruktúry inzulínu. V roku 1950 sa stal členom Kráľovskej spoločnosti.

Iné projekty

Externé odkazy 
  Biografia

Zdroj 

Anglickí biochemici
Absolventi University of Cambridge
Nositelia Nobelovej ceny za chémiu
Britskí nositelia Nobelovej ceny
Členovia Kráľovskej spoločnosti
Osobnosti z Liverpoolu